**DĖL PRITARIMO VIENKARTINĖS SOCIALINĖS PARAMOS TEIKIMO KOMISIJOS 2016 METŲ VEIKLOS ATASKAITAI**

2017 m. kovo 31 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos 2011 m. lapkričio 18 d. sprendimu Nr. TS-15.214 patvirtintais Vienkartinės socialinės paramos teikimo komisijos nuostatais, Rokiškio rajono savivaldybės taryba n u s p r e n d ž i a :

 Pritarti Vienkartinės socialinės paramos teikimo komisijos 2016 metų veiklos ataskaitai (pridedama).

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Zita Čaplikienė

 PRITARTA

 Rokiškio rajono savivaldybės tarybos

 2017 m. kovo 31 d.

 sprendimu Nr. TS-

**VIENKARTINĖS SOCIALINĖS PARAMOS TEIKIMO KOMISIJOS 2016 METŲ VEIKLOS ATASKAITA**

 Vienkartinės socialinės paramos teikimo tikslas – skirti dalinę paramą asmenims (šeimoms) dėl stichinių nelaimių, gaisro, ligos ar kitų priežasčių, kurie patiria papildomų išlaidų ir kuriems socialinė parama nenumatyta Lietuvos Respublikos įstatymais, arba skiriama parama nėra pakankama. Komisijos nutarimus savo įsakymu tvirtina savivaldybės administracijos direktorius.

 Prašymus vienkartinėms pašalpoms seniūnijose gali pateikti asmenys su negalia, pensinio amžiaus žmonės, daugiavaikės šeimos, šeimynos, šeimos ar asmenys, globojantys vaikus, darbingi asmenys, turintys mažas pajamas. Taip pat asmenys, grįžę iš įkalinimo įstaigų, socialinės rizikos šeimos, socialinės atskirties asmenys. Prie prašymo pateikiami šie dokumentai: pažymos ar aktai, patvirtinantys įvykusį faktą, nuostolius (iš laisvės atėmimo vietos, priešgaisrinės apsaugos tarnybos, draudimo bendrovių, remonto, kuro išlaidas įrodantys dokumentai ir kt.), sveikatos būklės pažymos, dokumentai, patvirtinantys gydymo išlaidas. Taip pat pateikiami duomenys apie šeimos narius, jų pajamas. Seniūnijų socialiniai darbuotojai įvertina asmens (šeimos) buities ir gyvenimo sąlygas, užimtumą, esamą materialinę padėtį, dėl kurių reikalinga vienkartinė parama. Taip pat seniūnija buities ir gyvenimo sąlygų patikrinimo akte rekomenduoja, kokiu būdu skirti vienkartinę pašalpą.

Komisijos sudėtis: Zita Čaplikienė – Socialinės paramos ir sveikatos skyriaus vedėjo pavaduotoja, komisijos pirmininkė, Algis Veikšys – Rokiškio rajono neįgaliųjų draugijos pirmininkas, komisijos pirmininkės pavaduotojas, Rasa Baranovskienė – Rokiškio kaimiškosios seniūnijos socialinė darbuotoja darbui su socialinės rizikos šeimomis, komisijos sekretorė, Vitalis Giedrikas – Socialinės paramos ir sveikatos skyriaus vedėjas, Regina Sketerskienė – Lietuvos Respublikos Raudonojo Kryžiaus draugijos Rokiškio r. komiteto sekretorė, Gitana Černiauskienė – Vaiko teisių apsaugos skyriaus vedėja, Danguolė Kondratenkienė – Rokiškio rajono savivaldybės tarybos narė.

Komisija vadovaujasi nuostatais ir vienkartinių pašalpų skyrimo tvarka bei jų nustatytais dydžiais. Rokiškio rajono savivaldybės tarybos 2014 m. gruodžio 19 d. sprendimu Nr. TS-263 ,,Dėl Rokiškio rajono savivaldybės tarybos 2011 m. lapkričio 18 d. sprendimo Nr. TS-15.214 ,,Dėl Vienkartinės socialinės paramos teikimo komisijos ir jos veiklos nuostatų patvirtinimo dalinio pakeitimo“ yra pakeisti vienkartinių pašalpų skyrimo atvejai ir dydžiai. Nuo 2015 m. sausio 1 d. gaisro ar kitos stichinės nelaimės padarytiems nuostoliams iš dalies padengti gali b8ti skiriama iki 30 bazinės socialinės išmokos dydžių (toliau – BSI) (1148 eurai), gydymui – 6 BSI ( 228 eurai), esant sunkiai materialinei padėčiai ir kitais nenumatytais atvejais – 6 BSI (228 eurai), grįžusiems iš laisvės atėmimo vietų – 1BSI (38 eurai). 2015 m. rugsėjo 25 d. sprendimu Nr. TS-201 ,,Dėl Rokiškio rajono savivaldybės tarybos 2011 m. lapkričio 18 d. sprendimo Nr. TS-15.214 ,,Dėl Vienkartinės socialinės paramos teikimo komisijos ir jos veiklos nuostatų patvirtinimo dalinio pakeitimo“ asmenims (šeimoms), įsteigusioms šeimyną, ir asmenims (šeimoms), globojantiems vaikus, įsikūrimo ir remonto išlaidoms padengti gali būti skiriama iki 130 BSI, kieto kuro ir kitoms išlaidoms padengti – iki 10 BSI.

Rokiškio rajono savivaldybės tarybos 2016 m. lapkričio 25 d. sprendimu ,,Dėl Rokiškio rajono savivaldybės tarybos 2011 m. lapkričio 18 d. sprendimo Nr. TS-15.214 ,,Dėl Vienkartinės socialinės paramos teikimo komisijos ir jos veiklos nuostatų patvirtinimo“ dalinio pakeitimo“ numatyta asmenims (šeimoms), kurių šeimoje nuo 2016 m. ir vėliaus gimė dvynukai, skirti vienkartinę 1000 Eur pašalpą, gimus trynukams, – 1500 Eur pašalpą.

2016 metais įvyko 13 posėdžių, kuriuose buvo svarstomi gyventojų prašymai dėl vienkartinių pašalpų skyrimo ligos, gaisro ar stichinės nelaimės atveju, esant sunkiai materialinei padėčiai, asmenims, (šeimoms), globojančioms vaikus, įsikūrimo ir remonto bei kieto kuro ir kitoms išlaidoms padengti, taip pat šeimoms, gimus dvynukams ir trynukams.

 2015 m. svarstyti 729 pareiškėjų prašymai, skirtos vienkartinės pašalpos 674 rajono gyventojams. 2016 m. dėl vienkartinės paramos kreipėsi 1150 gyventojų, skirta parama 1102 gyventojams. 2016 m. 48 asmeniui neskirta vienkartinė parama (nebuvo pateikta dokumentų, įrodančių paramos reikalingumą, arba parama jau buvo skirta 2 kartus per metus, t. y. tiek, kiek numato nuostatai ).

|  |  |  |
| --- | --- | --- |
| Eil.Nr.  | Vienkartinių pašalpų skyrimo atvejai | Gavėjų skaičius |
| 1. | Gaisro ar kitos stichinės nelaimės padarytiems nuostoliams iš dalies padengti | 13 |
| 2. | Esant sunkiai materialinei padėčiai ir kitais nenumatytais atvejai | 396 |
| 3. | Grįžusiems iš laisvės atėmimo vietų | 32 |
| 4. | Dokumentams įsigyti | 48 |
| 5. | Gydymuisi | 596 |
| 6. | Asmenims (šeimoms), globojantiems vaikus, įsikūrimo ir remonto išlaidoms padengti | 3 |
| 7. | Asmenims (šeimoms), globojantiems vaikus, kieto kuro ir kitoms išlaidoms padengti | 12 |
| 8. | Asmenims (šeimoms), kurių šeimoje dvynukai arba trynukai | 2 |

 Vienkartinių pašalpų skyrimas 2016 m. pagal metų ketvirčius:

|  |  |  |
| --- | --- | --- |
| Metų laikotarpis | Lėšų suma, eurais | Vienkartinių pašalpų gavėjų skaičius |
| 2016 m. I ketvirtis | 26250 | 240 |
| 2016 m. 2 ketvirtis | 40851 | 333 |
| 2016 m. 3 ketvirtis | 26071 | 159 |
| 2016 m. 4 ketvirtis | 51621 | 370 |
| Iš viso | 144793 | 1102 |

 Vienkartinėms pašalpoms 2016 m. išmokėta 144 793 eurų. Socialinės rizikos asmenims ir šeimoms, pagal pateiktus buities ir gyvenimo sąlygų patikrinimo aktuose nurodytas rekomendacijas, vienkartinės pašalpos skiriamos socialinių darbuotojų vardu.

 2016 m. 380 vienkartinės pašalpos skirtos socialiniams darbuotojams, kurie apmokėjo sąskaitas Panevėžio Vilniaus, Kretingos priklausomybės ligų centrams už gydymąsi nuo priklausomybės alkoholiui, apmokėjimo transporto išlaidas, pirko maisto produktus, medikamentus. Vienkartinės pašalpos buvo skirtos šių šeimų buities gyvenimo sąlygų pagerinimui, taip pat kitoms iškilusioms problemoms spręsti.

 2016 m. buvo skirtos 3 vienkartinės pašalpos šeimoms globojančioms vaikus, įsikūrimo ir remonto išlaidoms padengti, 12 asmenų (šeimų), globojančioms vaikus, buvo skirtos vienkartinės pašalpos kieto kuro ir kitoms išlaidoms padengti. Šiais metais buvo skirtos 2 vienkartinės pašalpos Rokiškio miesto gyventojams, kurių šeimose gimė dvynukai ir trynukai.

\_\_\_\_\_\_\_\_\_\_\_\_\_\_\_\_\_\_\_\_

**SPRENDIMO PROJEKTO ,,DĖL PRITARIMO VIENKARTINĖS SOCIALINĖS PARAMOS TEIKIMO KOMISIJOS 2016 METŲ VEIKLOS ATASKAITAI“ AIŠKINAMASIS RAŠTAS**

 **Parengto projekto tikslai ir uždaviniai** –pritarti Vienkartinės socialinės paramos teikimo komisijos 2015 metų veiklos ataskaitai.

 **Šiuo metu teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 19 punktas, Rokiškio rajono savivaldybės tarybos 2011 m. lapkričio 18 d. sprendimas Nr. TS-15.214 ,,Dėl vienkartinės socialinės paramos teikimo komisijos ir jos veiklos nuostatų patvirtinimo’’.

 **Sprendimo projekto esmė**. Vienkartinė socialinė parama finansuojama iš savivaldybės biudžeto lėšų, ir šiuo tarybos sprendimu siūloma pritarti Vienkartinės socialinės paramos teikimo komisijos 2016 metų veiklos ataskaitai. Vienkartinė pašalpa skiriama esant sunkiai materialinei padėčiai, gydymuisi, gaisro ar kitos stichinės nelaimės padarytiems nuostoliams iš dalies padengti, grižus iš įkalinimo įstaigų ir kitais nenumatytais atvejais. Asmenims (šeimoms), globojančioms vaikus skirtos vienkartinės pašalpos įsikūrimo ir remonto išlaidoms padengti, kieto kuro išlaidoms padengti. 2016 m. asmenims (šeimoms) kurių šeimoje gimė dvynukai skiriama 1000 Eur. pašalpa, gimus trynukams – 1500 Eur pašalpa. 2016 m. vienkartinės pašalpos skirtos 1102 rajono gyventojui.

 **Galimos pasekmės, priėmus siūlomą tarybos sprendimo projektą:**

 **teigiamos** – bus įgyvendinami Vienkartinės socialinės paramos teikimo komisijos nuostatų rekomendacijos;

 **neigiamos** – nėra.

 **Kokia sprendimo nauda Rokiškio rajono gyventojams.** Rokiškio rajono gyventojai bus informuoti apie vienkartinių pašalpų skyrimą. Rajono gyventojams skiriamos vienkartinės pašalpos, 2016 metasi šią paramą gavo 1102 rajono gyventojas. Parama buvo skirta dėl ligos, sunkios materialinės padėties, gaisro ir kitais atvejais. Parama buvo skirta ir šeimoms, globojančioms vaikus. 2016 metais pirmą kartą paramą gavo šeimos, kurioms gimė dvynukai ir trynukai.

 **Finansavimo šaltiniai ir lėšų poreikis.** Vienkartinei paramai lėšos skiriamos iš savivaldybės biudžeto lėšų.

 **Suderinamumas su Lietuvos Respublikos galiojančiais teisės norminiais aktais**: Projektas neprieštarauja galiojantiems teisės aktams.

 **Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Skyriaus vedėjo pavaduotoja Zita Čaplikienė